**Výkonný výbor SsFZ (predseda Jozef Paršo)**

Dňa 13.7.2018 sa uskutočnilo v B. Bystrici mimoriadne zasadnutie Výkonného výboru SsFZ, rozšírené o predsedov ObFZ v pôsobnosti SsFZ, ktorý sa po dôkladnom oboznámení so situáciou a okolnosťami, ktoré nastali po akcii NAKA v priebehu seminára R a DZ 7.7.2018:

Zobral na vedomie:

* aktuálne informácie podané predsedom SsFZ,
* odstúpenie z funkcie predsedu KR, ako aj člena VV SsFZ Jána Tomčíka z 10.7.2018,
* pozastavenie výkonu člena VV SsFZ zo strany Jána Majsniara, na vlastnú žiadosť z 8.7.2018,
* odstúpenie z funkcie členky KR SsFZ a vedúcej obsadzovacieho úseku Miroslavy Migaľovej z 11.7.2018,
* informáciu SFZ o dočasnom  pozastavení činnosti členom SFZ rozhodcom, delegátom a funkcionárom obvineným zo športovej korupcie, ako aj informáciu o začatí konania DK SFZ voči 6-tim futbalovým klubom v pôsobnosti SsFZ,

Poveril:

* vedením komisie rozhodcov SsFZ Karola Poláčka,
* vedením obsadzovacieho úseku Ľubomíra Samotného,
* vedením Komisie mládeže Vladimíra Remeselníka,
* predsedu SsFZ pripraviť zvolanie riadnej Konferencie SsFZ na september 2018,

Schválil:

* výzvu VV SsFZ a predsedov ObFZ delegátom stretnutí a rozhodcom SsFZ (viď stránka SsFZ),
* potvrdenie termínu odohratia stretnutí 1. kola SP v pôvodnom termíne, v prípade nedostatku R a DZ (z dôvodu ospravedlnenia) je pripravený prijať ďalšie opatrenia,